


ZAPISNIK

20. sjednice Vijeća Gradske četvrti Trešnjevka - jug održane 12. studenoga 2018. (ponedjeljak) u Područnom uredu Trešnjevka, Park Stara Trešnjevka 2, dvorana 314/II, s početkom u 17:00 sati

NAZOČNI IZABRANI ČLANOVI VIJEĆA:
Tomislav Branđolica, Marija Brkljačić, Dominik Gluhinić, mr. sc. Denis Hrestak dipl. ing. el., Goran Katavić, Nenad Klapčić, mr. sc. Ankica Kosovec – Krželj dipl. ing. el., Draženko Kožul, Davor Laura, Nenad Ljubić, mr. sc. Tomislav Madžar, Ivan Magić, Darko Mrzlečki, mr. sc. Alexei Puninski dipl. oec., Danijel Samaržija, Saša Stipić dipl. iur., Mato Vranješević i Jasmina Zuber Majerić dipl. ing.

Odsutni članovi Vijeća:
Mirna Obradović.

OSTALI NAZOČNI: 
1. Ljiljana Suzić – predsjednica VMO Gajevo
2. Sadik Hajdarević – predsjednik VMO Knežija
3. Ozana Leko – predsjednica VMO Prečko
4. Nikola Fabrio – predsjednik VMO Vrbani
5. Marijana Hrestak – voditeljica Područnog odsjeka Trešnjevka-jug

Predsjednica pozdravlja prisutne članove Vijeća i goste, konstatira da sjednici prisustvuje 17 od 19 članova Vijeća Gradske četvrti Trešnjevka – jug te otvara 20. sjednicu Vijeća.

Predsjednica predlaže prihvaćanje zapisnika 19. sjednice Vijeća Gradske četvrti Trešnjevka – jug.
Vijeće jednoglasno prihvaća tekst zapisnika 20. sjednice Vijeća, održane 22. listopada 2018..
Predsjednica predlaže da se članovi Vijeća izjasne o svim predloženim točkama dnevnog reda ukoliko ima prijedloga o izostavljanu pojedine točke dnevnog reda ili da se izmjeni njihov redoslijed.
Nema prijedloga za izostavljanje točaka dnevnog reda.
Nenad Ljubić predlaže dopunu dnevnog reda:
Prijedlog uređenja šetnice uz potok Črnomerec na području Gradske četvrti Trešnjevka - jug
te prihvaća sugestiju da se njegov prijedlog za dopunu dnevnog reda raspravlja na sljedećoj sjednici kako bi se članovi Vijeća pobliže upoznali s predmetom raspravljanja.
Predsjednica predlaže da se članovi Vijeća izjasne ukoliko ima još prijedloga za dopunu dnevnog reda sjednice.
Nema novih prijedloga za dopunu dnevnog reda.
Prisutno 18 od 19 članova Vijeća-
Dnevni red predložen u pozivu je jednoglasno prihvaćen, te glasi:

DNEVNI RED
1. Prijedlog Programa održavanja javnoprometnih površina, javnih objekata, javne rasvjete te izvanrednog održavanja nerazvrstanih cesta na području Grada Zagreba u 2019.
2. Prijedlog Programa građenja komunalne infrastrukture na području Grada Zagreba u 2019.
3. Prijedlozi lokacija za javne zdence
4. Predlaganje kandidata za suce porotnike:
a) Županijskog suda u Zagrebu
b) Općinskog suda u Zagreb
5. Pitanja, prijedlozi i obavijesti
Ad. 1. Prijedlog Programa održavanja javnoprometnih površina, javnih objekata, javne rasvjete te izvanrednog održavanja nerazvrstanih cesta na području Grada Zagreba u 2019.
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu. U raspravi sudjeluju: Nenad Ljubić i Goran Katavić.
Nakon rasprave Vijeće sa 5 glasova ZA, 8 PROTIV i 5 SUZDRŽANIH nije prihvatilo prijedlog zaključka o davanju pozitivnog mišljenja o predmetnom materijalu.
Ad. 2. Prijedlog Programa građenja komunalne infrastrukture na području Grada Zagreba u 2019.
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu. U raspravi sudjeluju: Nenad Ljubić, Jasmina Zuber Majerić, Darko Mrzlečki, Saša Stipić i Nenad Klapčić.
Nakon rasprave Vijeće sa 3 glasa ZA, 10 PROTIV i 5 SUZDRŽANIH nije prihvatilo prijedlog zaključka o davanju pozitivnog mišljenja o predmetnom materijalu.
Ad. 3 Prijedlozi lokacija za javne zdence
Članovi Vijeća su primili materijal uz poziv.
Predsjednica uvodno obrazlaže predmetnu točku dnevnog reda te otvara raspravu. U raspravi sudjeluju: Nenad Ljubić, Tomislav Branđolica, Goran Katavić, Dominik Gluhinić, Ljiljana Suzić i Davor Laura.
	Nakon rasprave Vijeće jednoglasno donosi
Z A K LJ U Č A K
I. Gradski ured za mjesnu samoupravu je temeljem zahtjeva građana zatražio prijedloge lokacija na javnoj površini, s pristupom vodoopskrbnom cjevovodu, za postavljanje javnog zdenca.
II. Vijeće predlaže sljedeće lokacije za postavljanje javnog zdenca:
1. Park s dječjim i sportskim igralištem omeđen Ulicom Augusta Prosenika – Ulicom Hrvoja Macanovića – Ulicom Martina Pušteka,
2. Sportsko igralište „Kockica Prečko“ između Tijardovićeve ulice 8 i Ulice Marijane Radev 8, k.č.br. 5682 k.o. Vrapče i
3. Javna pješačka površina zapadno od Palinovečke ulice 19P na k.č.br. 6671 k.o. Vrapče („trg“ koji je okupljalište stanovnika u Vrbanima III).
III. Ovaj zaključak bit će dostavljen Gradskom uredu za mjesnu samoupravu.
Ad. 4. Predlaganje kandidata za suce porotnike:
a) Županijskog suda u Zagrebu
Članovi Vijeća su primili materijal uz poziv.
	Predsjednica uvodno obrazlaže predmetnu točku dnevnog reda te otvara raspravu.
	Bez rasprave Vijeće uz 16 glasova ZA i 2 SUZDRŽANA donosi
Z A K LJ U Č A K
1. Vijeće je na zahtjev Odbora za izbor i imenovanja Gradske skupštine Grada Zagreba na 19. sjednici održanoj 22. listopada 2018. predložilo kandidate za suce porotnike Županijskog suda u Zagrebu: Vladimira Mihocija, Biserku Martić i Nevenku Pogačić.
2. Vijeće također predlaže da se za suce porotnike Županijskog suda u Zagrebu imenuju: Maja Košić i Stanko Rezo.
3. Vijeće nema prijedloga kandidata za suce porotnike za mladež.
4. Ovaj zaključak bit će dostavljen Gradskoj skupštini Grada Zagreba – Odboru za izbor i imenovanja te Gradskom uredu za mjesnu samoupravu.
b) Općinskog suda u Zagreb
Članovi Vijeća su primili materijal uz poziv.
	Predsjednica uvodno obrazlaže predmetnu točku dnevnog reda te otvara raspravu.
	Bez rasprave Vijeće uz 16 glasova ZA i 2 SUZDRŽANA donosi
Z A K LJ U Č A K
1. Odbor za izbor i imenovanja Gradske skupštine Grada Zagreba je zatražio prijedloge kandidata za suce porotnike Općinskog suda u Zagrebu..
2. [bookmark: _GoBack]Vijeće predlaže da se za suca porotnike Općinskog suda u Zagrebu imenuje Božena Vidaković.
3. Vijeće nema prijedloga kandidata za suce porotnike za mladež.
4. Ovaj zaključak bit će dostavljen Gradskoj skupštini Grada Zagreba – Odboru za izbor i imenovanja te Gradskom uredu za mjesnu samoupravu.
Ad 5. Pitanja, prijedlozi i obavijesti
Obavijesti i rješenja upravnih tijela koje je Vijeće zaprimilo kao odgovor na vlastiti upit ili upit građana dostavljeni su digitalno.

Članica Vijeća Ankica Kosovec – Krželje iznosi nezadovoljstvo odgovorom Ministarstva zdravstva vezano za proračun zračenja baznih stanica postavljenih na trgovačkom centru Point i tumačenju da se radi o autorskim pravima. Smatra da se isto treba tražiti kao pravo pristupa informacijama.
Predsjednica moli da se dostavi pisani upit kako bi se mogao uputiti na traženu adresu.
Član Vijeća Goran Katavić obavještava prisutne da se posljednjih petnaest dana nagomilao otpad u Gradskoj četvrti Trešnjevka – jug.
Predsjednica odgovara da je to točno i da je od jučer većina lokacija sanirana. Također podržava članova Vijeća da porade na upoznavanju građana sa stvarnom situacijom i pravilima odvajanja otpada.
Član Vijeća Dominik Gluhinić je nezadovoljan izvođačima na objektu Društvenog doma Gajevo i Društvenog doma Prečko obzirom da se ne pridržavaju roka.
Predsjednica moli upit u pisanom obliku kako bi se mogao proslijediti na adresu koja se zatraži.
Član Vijeća Draženko Kožul navodi problem prometa u Našičkoj ulici.
Predsjednica moli upit u pisanom obliku kako bi se mogao proslijediti na adresu koja se zatraži.
Član Vijeća Davor Laura navodi nezadovoljstvo radom komunalnih redara na području Mjesnog odbora Vrbani te traži rezultate rada istih.
Predsjednica moli upit u pisanom obliku kako bi se mogao proslijediti na adresu koja se zatraži.
Član Vijeća Denis Hrestak podsjeća prisutne da je na 2. sjednici Vijeća zatražio izvještaj o radu komunalnih redara na području Gradske četvrti Trešnjevka – jug, a što nikada nije dostavljeno.
	Budući da više nitko ne traži riječ, potpredsjednik zaključuje sjednicu.

Dovršeno u 17:55 sati.

KLASA: 026-02/18-001/512
URBROJ: 251-06-11-15-18-3
Zagreb, 12. studenoga 2018.

Zapisnik vodila:
Marijana Hrestak, dipl. ing.

Predsjednica
Vijeća Gradske četvrti
Trešnjevka - jug

Jasmina Zuber Majerić, dipl. ing.

